U društvu moramo poštovati zakone kako bismo održali red.
Jesi li znao da i sve kemijske tvari poštuju određene zakone?
Zapravo, te zakone možemo opisati promatranjem odnosa.
Možemo početi sa jednostavnim zakonima koji upravljaju plinovima.
Još 1662., Robert Boyle primijetio je da plinovi zanimljivo reagiraju
kada ih se stavi u spremnik pa im se promijeni volumen.
Uzmi praznu bocu i na nju stavi čep, zatvarajući taj spremnik.
Sada stisni svoju bocu; što se događa?
Tlak unutar boce povećava se kada se veličina spremnika smanjuje.
Spremnik možeš stiskati sve dok plinovi iznutra ne vrše pritisak na tvoju ruku.
To se zove obrnuta proporcija i mijenja se jednakom brzinom za svaki plin.
Zbog Boyleova zakona kemičari mogu predvidjeti volumen plina
pod bilo kojim tlakom, jer je odnos uvijek jednak.
1780., Jacques Charles uočio je drukčiji odnos
između plinova i njihove temperature.
Ako si ikada vidio balon na vrući zrak, vidio si kako ovaj zakon djeluje.
Kada su baloni polegnuti, potpuno su plosnati.
Umjesto napuhavanja kao kod rođendanskog balona,
koristi se ogroman plamen da zagrije zrak unutar te omotnice.
Kako se zrak zagrijava, balon se napuhava zbog povećanja volumena plina.
Što je plin topliji, to je veći volumen, a to je Charlesov zakon.
Primijeti da je ovaj zakon drukčiji od Boyleova.
Charlesov je zakon direktan odnos.
Kako se povećava temperatura, povećava se i volumen.
I treći je zakon lako demonstrirati.
Kada napuhuješ rođendanske balone, volumen im se povećava.
Puhanjem tjeraš sve više i više čestica plina iz svojih pluća u balon.
To uzrokuje povećanje volumena balona, što je djelovanje Avogadrova zakona.
Povećanjem broja čestica plina u spremniku, povećava se i volumen.
Dodaš li previše čestica, pa, znaš što će se dogoditi.
Zakoni su posvuda, čak i u najsitnijim česticama plina.
Stisneš li ih, tlak će se povećati zbog zgušnjenja čestica.
Malen volumen znači visok tlak, jer se te čestice odguruju.
Kako se temperatura povećava, plinovi se odmiču jedni od drugih,
ponovno povećavajući volumen.
Konačno, staviš li plin u zatvoreni spremnik,
volumen tog spremnika će se povećati.
No budi oprezan da ga ne staviš previše, jer bi mogao završiti s puknutim balonom.